

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **Povjerenstvo za provedbu natječaja** |
| KLASA: 112-02/19-01/2 |
| URBROJ: 2142-02-03/5-19-3 |
| Punat, 20. ožujka 2019. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18) Povjerenstvo za provedbu natječaja objavljuje

**OBAVIJEST**

**u vezi provedbe natječaja za prijam u službu u Jedinstveni upravni odjel Općine Punat**

 U „Narodnim novinama“ broj 27/19 dana 20. ožujka 2019. godine objavljen je Natječaj za prijam u službu u Jedinstveni upravni odjel Općine Punat za radno mjesto viši stručni suradnik/ica za pravne poslove (1 izvršitelj/izvršiteljica), na neodređeno vrijeme, uz probni rad od tri mjeseca.

Prijave na Natječaj podnose se u roku od 8 (osam) dana od dana objave Natječaja u „Narodnim novinama“.

1. **OPIS POSLOVA**

Viši stručni suradnik za pravne poslove obavlja sljedeće poslove:

* vodi postupke javne nabave po Zakonu o javnoj nabavi, kao i postupke nabave po Zakonu o komunalnom gospodarstvu, koncesije po Zakonu o komunalnom gospodarstvu te jednostavnu nabavu iz nadležnosti Odjela,
* obavlja poslove vezane uz poljoprivredno zemljište sukladno Zakonu o poljoprivrednom zemljištu,
* obavlja poslove vezane uz rješavanje pravnog statusa komunalne infrastrukture,
* pomaže službenicima u pripremi nacrta ugovora, sporazuma i drugih općih i pojedinačnih akata iz djelokruga Odsjeka,
* priprema natječaje, obrađuje pristigle zahtjeve te priprema nacrte ugovora u svezi zakupa javnih površina i rezerviranih parkirališnih mjesta,
* trajno prati pozitivne propise iz djelokruga rada Odsjeka,
* izrađuje prijedloge akata za rad Općinskog vijeća i načelnika iz svoje nadležnosti,
* u skladu sa zakonom obavlja i druge poslove po nalogu voditelja Odsjeka i pročelnika.
1. **PODACI O PLAĆI**

Osnovnu bruto plaću čini umnožak koeficijenta radnog mjesta (1,80) i osnovice koja iznosi 5.421,54 kune, uvećano za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Za svaki dio provjere (pisano testiranje i intervju) kandidatima se dodjeljuje broj bodova od 1 do 10. Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na Natječaj.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr) i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

OPĆI DIO

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17)
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18)
3. Zakon o općem upravnom postupku (Narodne novine“ broj 47/09)

 POSEBNI DIO

1. Zakon o komunalnom gospodarstvu („Narodne novine“ broj 68/18 i 110/18)
2. Zakon o javnoj nabavi („Narodne novine“ broj 12/16)
3. Zakon o poljoprivrednom zemljištu („Narodne novine“ broj 20/18 i 115/18).

 POVJERENSTVO

 ZA PROVEDBU NATJEČAJA